google/wiki40b huggingface dataset:
Trykk

Gasstrykk

En gass er et kaos av molekyler i uopphørlig bevegelse som kolliderer med hverandre og med veggene i beholderen slik at det oppstår et gasstrykk mot veggene. Luftmolekylene ved havnivå gir et lufttrykk på 101 325 Pa som vi kaller en atmosfære, 1 atm. Lufttrykket måler vi med et barometer.

Lydtrykk

Små, hurtige, variasjoner i lufttrykket kan oppfattes av øret og kalles da lyd. Måleenheten for lydtrykk, kalt lydstyrke, er som for trykk generelt, Pa, underforstått effektivverdien rms. I akustikken brukes også lydstyrkenivå med måleenheten desibel [dB] som regnes relativt til et referansetrykk på 20 μPa.

Enheter

1 bar = 14.503 773 801 psi (pound/square inch)

1 bar = 100 000 Pa (=100 kPa)

1 mbar (millibar) = 1 hPa (hektopascal)

Måling

Ofte opptrer trykk i lukkede prossessystemer. Et eksempel er et sentralfyranlegg i en bolig. For at systemet skal fungere tilfredsstillende er vannet satt under et visst trykk. Dette kan avleses med et manometer. Vanligvis vil dette vise 1-2 bar. Dersom en slipper trykket ut, vil manometeret vise 0 bar. Trykket inne i systemet er da det samme som på utsiden, 1 bar ved jordoverflaten. Manometeret er ofte gradert til å vise  overtrykk(e) i stedet for absolutt trykk (a). I dette eksempelet er det absolutet trykket 1 bar mens overtrykket er 0 bar. Denne forskjellen kan skape forvirring ved volumberegninger jfr idealgassloven.

Trykk i hverdagen

Trykk er også noe vi møter i hverdagen. Været påvirkes i sterk grad av høytrykk og lavtrykk. Dette er lufttrykket i våre omgivelser, hvordan det avviker fra middelverdien som er det vi betegner som en atmosfæres trykk som igjen er 1 013 250 Pascal (Pa), i meteorologikretser kalt 1013,25 hektopascal (hPa) eller tidligere 1013,25 millibar. Ved orkanforhold har det vært målt så lave trykk som 870 hPa som kan generere vindhastigheter på over 80 m/s.
Et annet kjent trykkeksempel er trykket i bil- og sykkeldekk. Et typisk bildekk har et lufttrykk på i overkant av 2 bar som tilsvarer 29 psi (pounds per square inch). Sykkeldekk har gjerne opp mot 2,5 bar.
Optomerus

Utseende

Middelsstore, nokså kraftige, blankt svarte trebukker med reduserte dekkvinger. Antennene er rundt halvparten så lange som kroppen, fortykket mot spissen. Pronotum er rundet, tett og kraftig punktert. Dekkvingene er ganske korte og rundede, med en stor, lys midtflekk. Beina er nokså lange med noe klubbeformede lår, baklårene gulaktige i den indre delen.

Utbredelse

Slekten er utbredt fra Panama i nord til Brasil i sør.
Striatacanthocinus

Utbredelse

Slekten er bare kjent fra Borneo.
Denis Zakaria

Landslaget

28. mai 2016 fikk han sin første landskamp for Sveits mot Belgia.
Han ble tatt ut i Sveits EM-tropp til EM i Frankrike 2016.
Han ble tatt ut i Sveits' tropp til VM i fotball 2018 i Russland.
Klostergata (Moss)

Historie

I gammel tid ble Klostergata kalt Kloften eller Kløften. Radet var også et tidligere navn på gaten. I 1882 fant det sted en gatenavnforandring, og navnet ble endret fra Radet til Klostergaden.  I nyere tider har navnet blitt endret i takt med det norske språket, til Klostergaten, og senere til Klostergata, slik den heter i dag.
Klostergata holder på flere av Moss sine viktigste historier og minner. Bare i Klostergata ligger det totalt 23 kulturminner , og de eldste husene er bygget på tidlig 1700-tallet. Rundt den tiden var Klostergata en sentral ferdselsåre, og gjorde derfor gaten til et viktig område for handel og næringsvirksomhet.
Beboerne i Klostergata hadde flere forskjellige yrker og mange i Moss på 1800-tallet jobbet gjerne på Cellulosen, Peterson. I Klostergata alene bodde det 10 cellulosearbeidere. Håndverkeryrket var svært viktig på denne tiden, og behovet for håndverkere var økende, mye på grunn av industrialiseringen som kom til Norge på denne tiden. Det var behov for folk som kunne reparere maskiner. Også etter bybrannen i 1881 ble det et økt behov for håndverkere i Klostergata. Alt i alt bodde det 19 forskjellige håndverkere i Klostergata som jobbet enten i byen eller i gaten.
Inntil 1957 var Klostergata en del av Riksvei 1. Gaten var prydet med en Lindetre-allé som ble fjernet i 1958.

Forandringer i Klostergata

Strukturen på selve Klostergata har endret seg en god del de siste 300 årene. Klostergata er blant en av gatene i Moss som har beholdt sine gamle fasader fra 1700-tallet. Med tiden har Klostergata forandret seg og mange av trekkene fra eldre tider er visket ut. Husene er i dag det vi kaller halv-modernisert. Klostergata 5 er et eksempel på dette.
Fra gammelt av var Klostergata en del av en allé som trolig gikk helt til Rygge kirke. Denne alléen er ikke like tydelig i dag, men det er mulig å se spor av den uten for Malakoff videregående skole, i Dyreveien og området rundt Værne Kloster. I gammel tid var gata belagt med brostein, dette er nå fjernet og byttet ut med asfalt. Det er likevel synlig spor av også brostein i sidegaten ved Malakoff vgs.
Bygningene i Klostergata var tidligere i tre eller mur og kunne ha både 1,5 eller 2 etasjer. Senere på 1800-tallet bygde de opp til 4 etasjes bygninger som besto av mur. Det ble også innført murtvang som følge av bybrannen som var i både 1858 og 1881. Brannen i 1881 ødela kun deler av Klostergata, men utslettet blant annet bygningene i søndre Kongensgate. Brannen førte til utvidelse av gatebredden i begge gatene.
Tidligere var Welhavens gate en del av Klostergata.
Clementine Churchill

Bakgrunn

Clementine ble født av Blanche Henrietta Hozier, gift med Henry Montague Hozier. Hvem som var hennes far er imidlertid omstridt, lady Blanche var kjent for å være liberal, og hun mente selv at Clementines far var kaptein William George «Bay» Middleton.
Clementine fikk første del av utdanningen hjemme og etter en tid på en pikeskole studerte hun ved Sorbonne i Paris.

Winston Churchills hustru

Den 12. september 1908 giftet Clementine seg med Winston Churchill i St. Margarets kirke. Bryllupet var et av det årets største sosietetsevenementer. Paret fikk fem barn; Diana (1909–63); Randolph (1911–68); Sarah (1914-82); Marigold (1918–21); og Mary (1922-2014).
Forskjellige Churchill-biografer fremholder at Clementine Churchill var en engagasjert forkjemper for kvinnelig stemmerett, og slik påvirket ektemannens holdning til dette spørsmålet. Winston hadde opprinnelig vært meget skeptisk, men forandret gradvis holdning i den grad at han også engasjerte seg for. I 1909 reddet Clementine Churchill sin ektemann fra å bli dyttet ut i skinnegangen foran et tog på jernbanestasjonen i Bristol av en suffragette.
Ved begynnelsen av første verdenskrig unngikk Clementine Churchill med nød og neppe å bli bortført av en tysk spion. Det var planen å føre henne til Berlin, og slik utpresse Winston, som da var marineminister.
Under krigen organiserte hun suppenkjøkkener for ammunisjonsarbeidere nordøst i London, på oppdrag av YMCA. 
I mellomkrigstiden støttet hun ektemannens valgkamper og var vertinne ved de berømte aftenselskapene på Churchills landsted, Chartwell i Kent, der de blant annet tok i mot Brendan Bracken, Heinrich Brüning, Charlie Chaplin og Georges Clemenceau.
Under annen verdenskrig var hun leder for det britiske Røde Kors' hjelp for Russland, president for YWCA War Time Appeal og formann for Fulmer-Chase-fødeklinikken for unge offiserers hustruer. 
I 1953 mottok Clementine Churchill stedfortredende for ektemannen Nobelprisen i litteratur - Winston hadde fått slag og var sangeliggende, og kunne ikke komme til Stockholm.
I 1965 ble hon adlet til baronesse Spencer-Churchill av Chartwell.
Neoascia tenur

Utseende

En liten (4-6 mm), slank, blankt svart blomsterflue. Bakkroppen har to gule tverrbånd. Hodet er bredere enn resten av dyret, fasettøynene er bredt adskilte i pannen hos begge kjønn, og nakne. Antennene er svarte, det tredje leddet er noe tilspisset og nesten dobbelt så langt som bredt. Thorax er litt lengre enn bred. Bakkroppen er kølleformet, med to forholdsvis brede, gule tverrbånd som er rette og bredest i midten – formen på tverrbåndene skiller den fra den ellers svært like arten markdvergblomsterflue (Neoascia podagrica). Beina er gule og svarte, baklårene helt svarte og kraftig fortykkede, bakleggene er krumme, mest svarte men gule ved roten og spissen. Vingene er litt gråaktige, vingemerket er brunt. Ulikt markdvergblomsterfluen har den ikke mørke skyggeflekker over de to ytterste tverr-årene.

Levevis

Den lever på ulike slags våtmarker. Larvene er funnet mellom døde dunkjevler (Typha spp.). De voksne fluene flyr i mai-september og besøker gjerne blomster.

Utbredelse

Arten er utbredt i Palearktis østover til Stillehavet. I Norge er den utbredt over hele landet bortsett fra fjellet i Sør-Norge og Finnmarkskysten.
Erik Tandberg

Annet

Tandberg hadde fortellerstemmen i den norske science fiction-serien Blindpassasjer fra 1978.
Matrjosjka

Matrjosjka (og skrevet som matruska eller matrusjka; etter russisk 'матрёшка') er i russisk tradisjon en hul, dekorativt malt dukke. Dukkene kan deles i to, og inni hver dukke er det en mindre, lignende dukke. Matrjosjkaene er typiske suvenirartikler i Russland. Ordet матрешка er i russisk et kjælenavn for kvinner, fra latin mater, «mor».
Tradisjonen kom til Russland fra Japan på slutten av 1800-tallet. Her var den japanske tradisjonen kombinert med russisk håndverkstradisjon – russiske håndverkere hadde hundreårig tradisjon med å male påskeegg av tre. Den første kjente Matrjosjka-maleren var Sergej Maljutin. Han tegnet en skisse og ba tredreieren Wassili Zwjozdotschkin om å lage et sett dukker. Den første ble malt som en voksen bondejente, søstrene hennes ble stadig yngre – den innerste var bare et spedbarn.
Ved verdensutstillingen i Paris i 1900 ble dukkene kjente i vesten, og de ble snart populære.
Fra slutten av 1980-årene ble det det og produsert satiriske matrjosjka-dukker, gjerne slik at den russiske presidenten var malt ytterst, og tidligere statsledere fulgte på – der den minste gjerne var Lenin.
Matrjosjka-dukker er gjerne skåret i lindeved.
Ingrisma cupreola

Utseende

En middelsstor (opptil 30 millimeter), avlang, kobberfarget gullbasse. "Snuten" er rundet spadeformet forlenget med avsatte forhjørner. Oversiden er ganske tett punktert, dekkvingene med grove punktrader.

Utbredelse

Arten lever i Vietnam.
Zanobi Machiavelli

Zanobi Machiavelli (født 1418/1419, død 1479 i Pisa.) var en italiensk maler og illuminatør (bokkunst).
Machiavelli spesialiserte seg på kunstverk med religiøse tema. Noen av verkene finnes i National Gallery i London, og Dunedin Public Art Gallery.
Nonylfenoletoxylat

Nonylfenoletoxylat er et kjemisk stoff. Det blir brukt ved rengjøring av forskjellige materialer.
Nonylfenoletoxylat blir klassifisert som meget farlig for enkelte organismer i havet.
Nonylfenol har hormonforstyrrende effekter som for eksempel resulterer i at hannfisker kan bli tvekjønnet og at forplantningen kan bli forstyrret.
I henhold til EUs begrensningsdirektiv får verken nonylfenoletoxylat eller nonylfenol bli solgt eller brukt i konsentrasjoner som overstiger 0,1 prosent.
Johnny Hansen

Johnny Hansen er leder for Norsk Sjømannsforbund. Han ble valgt til forbundsleder på landsmøtet 2014. Han ble ansatt i forbundet i 1997. Han ble valgt på landsmøtet i 2006 til nestleder, med tiltredelse oktober 2007.
Han har fartstid fra både fiske og innenriksfart, og erfaring som lokal tillitsvalgt. Han møtte som varamedlem i forbundsstyret 1994–98.
NM i friidrett 1913

Norgesmesterskapet i friidrett 1913 ble arrangert i Stavanger fra 23. til 24. august. 
Arrangør var IL Viking. Kun menn deltok.
Kongepokalvinner ble Henry Olsen.
Dissentertinget

Dissentertinget var en norsk organisasjon opprettet i 1902, nedlagt i 1968.
Dissenterloven av 1845 ga norske dissentere samme anledning til å hold offentlige sammenkomster som legfolk innen statskirken. Loven skapte et behov for felles organisering, og Det norske Dissenterting ble konstituert 11. desember 1902 i Oslo. Medlemmene kom fra adventistene, baptistene, Den evangelisk-lutherske kirke, Det norske misjonsforbund, Metodistkirken, og fra uorganiserte «åpne brødre». Tinget møttes årlig.
Den norske unitarkirke søkte om medlemskap 1909. Søknaden ble avslått. Pinsebevegelsen, representert ved Filadelfiakirken Oslo deltok fra 1922. Adventistene gikk ut i 1932 da tinget gikk for sterkt inn for helligholdelse av søndagen.
I 1968 ble Dissentertinget slått sammen med Evangeliske Samfunns Fellesråd til Norges Frikirkeråd.
Ciaran Clark

Landslaget

Clark var kaptein for England på U-18 og U-19 nivåer, men erklærte i oktober 2010 at han kom til å spille på det irske landslaget. Han fikk sin første innkalling til landslagsspill allerede en måned senere i vennskapskampen mot Norge.
Han ble tatt ut i Irlands EM-tropp til EM i Frankrike 2016.
Vest-Oder

Vest-Oder er den vestlige greina av den nedre delen av elva Oder nær Szczecin i Polen. Den ligger nær grensa til Tyskland og munner ut i Stettiner Haff (Oderlagunen).
Revenge (Årabrot-album)

Revenge er et musikkalbum med Årabrot, utgitt i 2010.
Berzy-le-Sec

Befolkningsutvikling

Antall innbyggere i kommunen Berzy-le-Sec
Referanse: INSEE
Beitostølen Resort

Beitostølen Resort AS er et aksjeselskap som eier flere hoteller og hytteanlegg på Beitostølen. Beitostølen Resort AS ble startet i 1965 av Steinar Hovi da han snekret seg et skilt der det sto skiskole på, og stilte seg nederst i alpinanlegget til Carl Flaaten og ventet på turistene. Beitostølen Resort AS har per 2017 2 600 sengeplasser.
Black Grape

Black Grape var et rockeband fra England som var aktivt mellom 1993 og 1998. Bandet ble startet av Shaun Ryder og Bez. Musikken er funky og eklektisk. Bandet brukte et vidt utvalg musikkinstrumenter og sampler. Ryders tekster ser ut til å ha kommet for det meste fra tullerim og komiske fraser.

Historie

Bandet ble dannet i 1993 av de tidligere medlemmene av Happy Mondays; Shaun Ryder og Bez. De vervet rapperne Kermit og Jed, pluss gitarist Wags, tidligere fra Manchester-bandet Paris Angels. De begynte å spille inn nytt materiale samme år, skjønt gruppen manglet platekontrakt.
I 1995 skrev de kontrakt med Radioactive Records og slapp debutalbumet It's Great When You're Straight... Yeah. Albumet gikk øyeblikkelig til førsteplass på de britiske listene. It’s Great When You’re Straight... Yeah fikk også gode kritikker i Storbritannia, men ble stort sett oversett i USA.
Det etterfølgende albumet Stupid Stupid Stupid fikk en kjøligere mottakelse. Bandet ble oppløst i 1998 etter at Ryder hadde sparket resten av bandet under en turne. Først ble Kermit som led av Sepsis sparket, og deretter fikk til og med Bez fyken.
Bacolod

Bacolod er en by i Filippinene. Den er administrativ hovedstad for provinsen Negros Occidental i Visayas.
Brunsbüttel oljekraftverk

Brunsbüttel oljekraftverk (tysk: Kraftwerk Brunsbüttel) er et varmekraftverk utenfor Brunsbüttel i Schleswig-Holstein i Tyskland. Det har en installert produksjonskapasitet på 248 MW fordelt på fire blokker med gassturbiner, operert av Vattenfall. Anlegget ble ferdig i 1974. Brenselstypen er destillatolje.
Assalamu alaikum

Assalamu alaikum (arabisk: السلام عليكم, As-salāmu `alaikum) er et arabisk uttrykk og talemåte brukt som hilsen mellom mennesker. Uttrykket har betydningen fred være med deg, og nyttes av både arabiske muslimer og arabiske kristne. Kortformen salaam er vanlig brukt.
Tom Whittaker

Trenerkarrieren

Han var med på et lag fra The Football Association som turnerte i Australia i 1925, og under en kamp i Wollongong fikk han brudd i kneskålen og måtte gi seg med aktiv fotball. Han bestemte seg for å fortsette karrieren innen fotball, og han kom med i Arsenals trenerlag og startet på studier som fysioterapeut. Han ble trener for førstelaget i 1927, under manager Herbert Chapman, og han var da fremdeles yngre enn mange av spillerne på laget. Whittaker hadde en viktig rolle i Chapmans arbeid med å endre systemet for trening og fysioterapi, og spilte dermed en viktig rolle i klubbens suksess på 1930-tallet. Etter manger Chapmans død i 1934, fortsatte Whittaker sitt arbeide, under den nye manageren George Allison, og han ble også trener for den engelske landslaget.
Under den andre verdenskrig arbeidet Whittaker først som en ARP–vakt, før han ble pilot i den engelske flyvåpenet, der han etterhvert ble skvadronleder. Han fikk senere ordenen MBA for sin innsats på D-dagen i 1944. Etter krigens slutt i 1945, gikk Whittaker tilbake til sin rolle som trener i Arsenal og etter at Allison gikk av som manager i 1947 ble Whittaker utnevnt som ny manager. Under hans ledelse vant Arsenal ligaen både i 1947-48 og 1952-53 samt FA-cupen i 1949-50. Klubbens suksess avtok for øvrig utover 1950-tallet, mye på grunn av at Whittaker og klubben ikke klarte å signere nye store stjerner. Påkjenningen med å styre hele klubben tok hardt på Whittaker, noe som til slutt fikk en dødelig utgang. Tom Whittaker døde 58 år gammel av et hjerteinfarkt på University College Hospital i London den 24. oktober 1956.
Whittaker var medlem av Order of the British Empire.
Daisuke Nakamori

Karriere

Daisuke Nakamori startet sin profesjonelle karriere i Montedio Yamagata i 1997. Han har også spilt for Jatco TT og Sagawa Printing.
Intet sett, intet hørt

See No Evil, Hear No Evil er en amerikansk filmkomedie fra 1989 regissert av Arthur Hiller og produsert av Marvin Worth for TriStar Pictures. Den inneholder stjerner som Richard Pryor som en blind mann og Gene Wilder som en døv mann som jobber sammen for å hindre en trio av morderiske tyver. I andre roller finner vi Kevin Spacey, Joan Severance og Anthony Zerbe.
Heterorrhina versicolor

Utseende

En middelsstor (ca. 20 millimeter), nokså avlang, grønn og svart gullbasse. Hodet er grønt med to male, svarte lengtdestriper, pronotum er grønt med to store, trekantede, svarte flekker, scutellum grønt, dekkvingene grønne med to store, svarte flekker i den fremre delen og et bredt, svart tverrbånd i den bakre. Beina er mørkt rødlige. Hode og pronotum er tett og kraftig punkterte.

Utbredelse

Arten lever på Filippinene (Palawan).
Jurij Dolgorukij

Virke i Rostov og Suzdal

Jurij var Vladimir Monomakhs sjette sønn. Tidspunktet for hans fødsel er usikkert, men enkelte krøniker forteller at Jurijs eldre bror, Vjatsjeslav, sa til han at: «Jeg er mye eldre enn deg; jeg hadde allerede skjegg da du ble født.» Ettersom Vjatsjeslav ble født i 1083 betyr dette at Jurijs fødsel blir ca. 1099.
I 1108 ble Jurij sendt av sin far for å styre i hans navn i den enorme Rostov-Suzdal provinsen nordøst i Kievriket. I 1121 havnet han i krangel med bojarene i Rostov, og flyttet hovedstaden for sine land derfra til Suzdal. Området var tynt befolket, og Jurij grunnla derfor mange festninger der. Han grunnla byen Ksnjatin i 1134, Pereslavl-Zalesskij og Jurjev-Polskij i 1152, og Dmitrov i 1154. Grunnleggelsen av Tver, Kostroma og Vologda blir ifølge legenden også tillagt Jurij.
I 1147 møttes Jurij Dolgorukij og Svjatoslav Olgovitsj på et sted kalt Moskva. I 1156 befestet Jurij Moskva med trepalisader og en vollgrav. Selv om bosetningen sannsynligvis eksisterte tidligere så blir Dolgorukij ofte kalt «Moskvas grunnlegger».

Kampen for Kiev

Hvor interessert han enn var i befestningen av sine land i nord, så begjæret Jurij fremdeles tronen i Kiev. Det var hans aktive deltagelse i de sørlige anliggender som ga han tilnavnet «Dolgorukij», dvs. «Den langarmede». Hans eldre bror Mstislav av Kiev døde i 1132, og «Rus' land falt fra hverandre», som én krønike uttrykte det. Jurij erklærte øyeblikkelig krig mot fyrstene i Tsjernigov, innsatte sin sønn på tronen i Novgorod, og erobret Perejaslav. Han ble imidlertid forrådt av Novgorodene, og Jurij tok hevn ved å ta deres viktigste festning, Torzjok.
I 1147 gjenopptok Dolgorukij sin kamp for Kiev og to år senere erobret han byen. Men i 1151 ble han drevet fra hovedstaden i Rus' av sin nevø Iziaslav. I 1155 inntok Jurij Kiev på nytt. Hans plutselige død medførte imidlertid et anti-Suzdalsk opprør i Kiev. Jurij Dolgorukij gravlagt i Frelserkirken i Berestovo i Kiev, men hans grav er tom.
Tjomsland

Tjomsland er et lite sted i Lindesnes kommune i Vest-Agder, nærmere bestemt på Vigmostads østhei. Fra 1910 og fram til 1964 var Tjomsland en del av Vigmostad kommune. Etter det ble Tjomsland med i Lindesnes kommune.
Stedet er kjent for skiproduksjon og Tjomslandsski ble solgt rundt i hele landet. Produksjonen ble lagt ned på 1950-tallet og idag er bygningen under oppussing for å bli bevart for fremtiden.
Tjomsland har 11 faste innbyggere per 19. oktober 2010. Stedet har imidlertid flere fritidsboliger.
Coega

Levevis

De voksne billene er dagaktive og finnes helst på blomster, der de eter pollen og nektar.

Utbredelse

Slekten er utbredt i Sør-Afrika.
Odd Johan Nelvik

Nelvik i fiksjon

I den norske spillefilmen En helt vanlig dag på jobben, bygget på Håvard Melnæs' bok om Se og Hør, er redaktøren Odd Asvik bygget på Nelvik og blir spilt av Jon Øigarden.
Scott Polar Research Institute

Scott Polar Research Institute (SPRI) er et forskningssenter for polarforskning og glasiologi. Det er et institutt under fakultet for geografi ved University of Cambridge i England. SPRI ble etablert i 1920 som et nasjonalt minnesmerke over Robert F. Scott og hans mannskap som omkom på tilbaketuren fra Sydpolen i 1912.
Instituttet gjennomfører forskningsaktiviteter innen miljøteknologi, samfunnsvitenskap og humaniora som er relevante for polare strøk. Det er om lag 60 personer tilknyttet instituttet, inkludert vitenskapelig og administrativt personale samt studenter og stipendiater.
SPRI fungerer også som sekretariat for International Glaciological Society og Den vitenskapelige komite for antarktisforskning, og er en del av NERC Centre for Polar Observation and Modelling.
Norsk pop- og rockleksikon

Norsk pop- og rockleksikon er et ettbinds-leksikon med undertittelen «populærmusikk i hundre år».
Første utgave kom i 2005, og en oppdatering i 2013. Papirutgavene er i regi av Vega forlag, mens nettutgavene finnes hos Rockheim.
FA-cupen 1948/49

FA-cupen 1948/49 var den 68. sesongen av den engelske FA-cupen. Wolverhampton Wanderers slo Leicester City med 3–1 i finalen på Wembley.
Scanbok forlag

Scanbok forlag var et norsk forlag. Forlaget ble etablert i 1985 med Knut Lindh som forlagssjef. Det ble kjøpt av Egmont og fusjonert med Hjemmets bokforlag i 1990. Scanbok forlag utga en rekke biografier og dokumentarbøker, bl.a. Øksemordene i Lille Helvete av Tore Sandberg, Trango triumf og tragedie av Stein P. Aasheim, Troll skal temmes av Karen-Christine Friele og Halleluja! av Dan Børge Akerø.